Alternatiewe tuinvloere | Netwerk24
Mentha requienii (polei)
'n Mens kry heelwat vinniggroeiende grondbedekkers wat hul lyf grasperk hou en waaroor jy selfs kan stap. En vir sulke soorte hoef jy nooit 'n grassnyer in te span nie, maar eerder net af en toe 'n doodgewone heining- of skaapskêr.
Nog 'n voordeel van hierdie kamma-grassoorte is dat jy dit ook in die spasies tussen stapklippe of plaveiselblokke kan plant vir 'n bietjie versagtende groenigheid. Hulle is taai, groei vinnig en is ook beskikbaar by tuinsentrums in groot saailinglaaie, nes die konvensionele grasperksoorte.
Phyla nodiflora (tapytgras) is 'n taamlik geharde, droogtebestande grondbedekker wat dikwels gebruik word as 'n grasperkie waaroor jy maar kan loop. Dit groei in volson en ligte skaduwee en kan selfs af en toe gesny word om dit te beheer. Tapytgras vorm 'n digte immergroen mat en dra wit of pers blommetjies.